Olwali olwo nga ekibe kitambula mu kasana akaali keememula ennyo nga n’ennyonta ekiri bubi. Mu kutambula okwo, kyasanga omuti gw'omuzabbibu nga kuliko emizabbibu egyengedde obulungi ne kitandika okweswanta nga bwe kyebaza Katonda okukiwa ebibala ebigenda okukiwonya ennyonta. Ekibe kino kyasinziira ne kidduka kibuukire omuti kyokka ne kiremererwa. Kyaddamu ne kisinziira kibuuke kirinnye omuti omulundi ogwokubiri kyokka era ne kiremererwa. Tekyakoowa era ne kiddamu emirundi emirala mukaaga naye era ne bigaana, era ne kibivaako. Kyavaawo nga kyonna kinyiize okubula okukaaba kyokka nga bwekyegumya nti ''Birabika n'okukaawa bibadde bikaawa.''